Орёл & решка

Орёл & решка, აგრეთვე Орёл и решка (ქართ. არიოლი და რეშკა, სიტყვასიტყვით - მონეტაზე გამოსახული არწივი და წარწერა) — უკრაინული შემეცნებითი გადაცემა მოგზაურობაზე. საპრემიერო ჩვენება და პირველი ტრანსლაციები უკრაინულ ტელეარხ „Интер“-ზე შედგა. გადაცემის ჩვენება აგრეთვე შემდეგ არხებზე მიმდინარეობს: „К1“ (უკრაინა), „Пятница!“ (რუსეთი), „Седьмой канал“ (ყაზახეთი), „ТТV“ (პოლონეთი) და „Беларусь 2“ (ბელარუსი). ყოველ შაბათ-კვირას ორი წამყვანი მსოფლიოს სხვადასხვა ქვეყანაში მიემგზავრება. გადაცემის წესების მიხედვით, ერთ-ერთმა მათგანმა ორი დღე 100$-ით უნდა იცხოვროს (ევროპის ქვეყნების შემთხვევაში - 70€ ან მეტი, მიმდინარე გაცვლითი კურსის მიხედვით), ხოლო მეორეს შეუზღუდავი რაოდენობის თანხის დახარჯვა შეუძლია, რომელიც „ოქროს“ საბანკო ბარათზე ინახება. იმის გასარკვევად თუ ვინ გახდება „ოქროს ბარათის“ მფლობელი, წამყვანები ყოველი მოგზაურობის დასაწყისში მონეტას აგდებენ და ყველაფერს „არიოლი“ და „რეშკა“ წყვეტს. „არიოლის“ დაჯდომის შემთხვევაში, ოქროს ბარათი იმ წამყვანს გადაეცემა რომელმაც მონეტა ააგდო, მის პარტნიორს კი - 100$, ხოლო „რეშკის“ შემთხვევაში პირიქით. ერთადერთი შემთხვევა როდესაც გამარჯვებულმა წამყვანმა თავის მეწყვილეს ოქროს ბარათი დაუთმო, გადაცემის მე-15, თბილისში გადაღებული ეპიზოდი იყო, მაშინ ალანმა ბარათი ჟანას მისცა. გადაცემის მიმდინარეობისას, წამყვანები მაყურებლებს ამ ქალაქის ძირითად ღირსშესანიშნაობებს აცნობენ. ეუბნებიან სასტუმროების სახელებს და ამა თუ იმ მომსახურების ფასებს. გადაცემის მეორე სეზონში სპონსორის სახით ერთ-ერთი უკრაინული ღვინის მწარმოებელი კომპანიის გაჩენამ, ახალ ტრადიციას ჩაუყარა საფუძველი. რომლის თანახმადაც ოქროს ბარათის მფლობელი წამყვანი ქალაქში დაბეჭდილ ბოთლს მალავს, რომელშიც 100$ და წერილია ჩადებული. ბოთლის მპოვნელებს, გადაცემაში ამ პროცესის ამსახველი ფოტოს ან ვიდეოს გაგზავნას თხოვენ. გადაცემის 1-ლი სეზონის წამყვანები უკრაინელი რეჟისორი ალან ბადოევი და იმ დროს მისი ცოლი, მსახიობი ჟანა ბადოევა იყვნენ. მე-2 სეზონში ბადოევმა პროექტი დატოვა და მხოლოდ სარეჟისორო საქმიანობაზე გადართვა გადაწყვიტა. იგი მსახიობმა და პაროდისტმა ანდრეი ბედნიაკოვმა შეცვალა, რომელმაც მე-2 და მე-3 სეზონებში ჟანასთან ტანდემში იმუშავა. მე-4 და მე-5 სეზონებში ჟანას ადგილი შოუ „Розсміши коміка“-ს გამარჯვებულმა ლესია ნიკიტიუკმა დაიკავა. გადაცემის მე-6 და მე-7 სეზონს ანდრეი ბედნიაკოვი ნასტია კოროტკაიასთან, იმ დროს საცოლესთან ერთად უძღვებოდა. მე-8 სეზონში გადაცემის ახალი წამყვანები უკრაინელი მომღერლები კოლია სერგა და რეგინა ტოდორენკო გახდნენ. მე-9 სეზონში მუსიკალური კარიერის გამო პროექტიდან წასული კოლია, გადაცემის რეჟისორმა და თანაავტორმა ევგენი სინელნიკოვმა შეცვალა. „საიუბილეო“ მე-10 და მე-11 სეზონებს (2010 წელს გადაცემის პირველი სეზონის დაწყებიდან 5 წლის იუბილის აღსანიშნავად) ყველა ის წამყვანი უძღვებოდა რომლებიც პროექტს მისი დაარსების დღიდან, პერიოდულად ჰყავდა. 2015 წლის დეკემბერში სტარტი აიღო მე-12 სეზონმა სახელწოდებით „Кругосветка“ (მსოფლიოს გარშემო), რომლის გადაღებებიც 9 თვე გრძელდებოდა. წამყვანების ლესია ნიკიტიუკისა და რეგინა ტოდორენკოს გარდა, მასში მონაწილეობდნენ პროექტის გენერალური დირექტორი ელენა სინელნიკოვა, რეჟისორები ევგენი სინელნიკოვი და იაროსლავ ანდრუშჩენკო, ოპერატორები დიმიტრი ოხრიმენკო, ოლეგ შევჩიშინი და ოლეგ ავილოვი. 24-ე გადაცემის შემდეგ ლესიამ გადაცემა თავისი ახალი შოუს გამო დატოვა. იგი რუსმა კინომსახიობმა პეტრე რომანოვმა ჩაანაცვლა. 2016 წლის ბოლოს მე-13 სეზონის გადაღებები დაიწყო, რომელიც მსოფლიოს ნამდვილ სამოთხესა და ყველაზე ჯოჯოხეთურ ადგილებს ეხება. ამ სეზონის წამყვანები კვლავ ლესია და რეგინა გახდნენ. 2017 წლის მარტში მე-13 სეზონის პარალელურად დაიწყო მე-14 სეზონის „Перезагрузка“ (გადატვირთვა) გადაღებები, რომელიც მიზნად ისახავს გადაცემის ადრეულ გამოშვებებში ნაჩვენები ადგილების გამეორებას. უფრო კონკრეტულად, რა შეიცვალა ამ ქვეყანაში თუ ქალაქში, რა გაჩნდა ახალი და რისი გადაღება ვერ მოახერხეს პირველ გადაცემებში. ამ სეზონის წამყვანები უკრაინელი დიჯეი ანტონ პტუშკინი და რუსი ტელეწამყვანი და ვიდეობლოგერი ანასტასია ივლეევა გახდნენ. გადაცემის მე-7 სეზონი „უკან სსრკ-ში“ ტელეკომპანია „Интер“-ისა (უკრაინა) და „Пятница!“-სთვის (რუსეთი) სხვადასხვა რედაქციით მომზადდა. ვერსიები ერთმანეთისგან სპონსორებითა და ვალუტით განსხვავდებოდა: უკრაინისთვის ყველა ხარჯი გრივნებში იყო მითითებული, ხოლო რუსეთისთვის - რუბლებში. აღსანიშნავია, რომ შესავალში და აეროპორტში 1 საბჭოთა მანეთის აგდება ხდება, ხოლო ტელეარხ „Интер“-ის ეთერში გასულ ვერსიაში ის 1 გრივნის მონეტით იყო შეცვლილი. „Орёл & решка. Новый год“ — საახალწლო სერიალი, რომელშიც მე-12 სეზონის („მსოფლიოს გარშემო“) ყველა მონაწილე ფიგურირებს - რეგინა ტოდორენკო, პეტრე რომანოვი, ევგენი სინელნიკოვი, ელენა სინელნიკოვა, ოლეგ ავილოვი, ოლეგ შევჩიშინი და იაროსლავ ანდრუშჩენკო. სცენარით, პირველი ნაწილის მოქმედება სოფელ რეშკინოში, ხის სახლში ვითარდება. თითქოს გადამღები ჯგუფი ახლახან დაბრუნდა მოგზაურობიდან და ახალი წლის ჩვეულებრივი ხალხივით აღნიშვნა გადაწყვიტეს. მაგრამ სადღესასწაულო მზადება ასეთი მშვიდი არ შეიძლება იყოს, ამიტომ თანდათანობით სახლში სტუმრები ლესია ნიკიტიუკი, მარია ივაკოვა და ჟანა ბადოევა მიდიან. საქმესთან ერთად გმირები იხსენებენ „მსოფლიოს გარშემო“ გადამხდარ თავგადასავლებს: რას ჭამდნენ, როგორ კამათობდნენ, როგორ ძლებდნენ სიყვარულის გარეშე, რა დანაკარგები ჰქონდათ მათ მოგზაურობისას და ა.შ. მეორე ნაწილში, 1 იანვრის დილას, ყველანი აჩნევენ არაჩვეულებრივ მოვლენებს: რეგინა აზრებს კითხულობს, იაროსლავს ეუბნებიან ყველაფერს რასაც მასზე ფიქრობენ, ოლეგ ავილოვს თმები ამოუვიდა, ხოლო ჟენიას ყველაფერი უკვირს! მაგრამ გადაცემის „ხმის“ (ევგენი სინჩუკოვი) დახმარებით, პერსონაჟები იგებენ, რომ მათ მიერ 12 საათზე ჩაფიქრებული ყველა სურვილი ახდა. პეტრე რომანოვი სურვილისამებრ სანაპიროზე „ოქროს ბარათით“ აღმოჩნდა. ყველა მის საძებნელად მიეშურება. სერიის ბოლოში მოგზაურები თავიანთ მეგობარს ურეკავენ ტაიტიზე, სადაც ახალი წელი ჯერ არ დამდგარა და მას სთხოვენ გმირების მიერ ჩაფიქრებული სურვილების გაუქმება ისურვოს. ყველაფერი თავის ადგილას ბრუნდება და მოგზაურები გადაცემის გაგრძელების გადასაღებად მიდიან. გადაღება 2016 წლის დეკემბერში, კიევის ოლქში მიმდინარეობდა. ჩვენება ტელეკომპანია „Пятница!“-ს ეთერში 31 დეკემბერსა და 1 იანვარს გაიმართა. გაურკვეველი მიზეზების გამო სერიალის ჩვენება „Интер“-ის ეთერში არ შედგა. სულ 2 საათნახევრიანი სერია გამოვიდა. ↑ ДУСЯ (8 апреля 2013). „ПРОДЮСЕР СВЕТЛАНЫ ЛОБОДЫ НАТЕЛЛА КРАПИВИНА: «МЫ РЕШИЛИ В НАШЕЙ СТРАНЕ БОЛЬШЕ НЕ УЧАСТВОВАТЬ В ТЕЛЕПРОЕКТАХ»“ (რუსული). დაარქივებულია ორიგინალიდან — 2013-10-23. ციტირების თარიღი: 2013-11-16. შეამოწმეთ თარიღის პარამეტრი |date=-ში (დახმარება) ↑ ВсёТВ - "Интер" продолжит показ популярного travel show "Орел и решка". ციტირების თარიღი: 2013-03-09. ↑ Даша АЛИШЕВСКАЯ (14.10.2013). „Шоу «Орел и решка» собирается в Сомали?“ (რუსული). დაარქივებულია ორიგინალიდან — 2013-10-17. ციტირების თარიღი: 2013-10-21. შეამოწმეთ თარიღის პარამეტრი |date=-ში (დახმარება) ↑ Как правило, программу ведут мужчина и женщина, при этом монету бросает мужчина-ведущий. Соответственно, если монета выпадает «орлом», золотая карта достаётся мужчине, а женщина-ведущая уходит с $100. Однако, в связи с тем, что в 10-м и 11-м сезонах некоторые выпуски ведут двое мужчин или две женщины, золотая карта достаётся тому (или той), кто подбросил монету, если она выпала «орлом». ↑ Евгений Ленов (25.10.2011). „"Орёл и решка": первый клад найден в Стамбуле“ (რუსული). ციტირების თარიღი: 2013-10-17. შეამოწმეთ თარიღის პარამეტრი |date=-ში (დახმარება) ↑ «Орел и решка»: как нельзя брендировать туристический Кыргызстан ↑ Леся Никитюк ушла из шоу «Орел и решка» ради идеального мужчины. დაარქივებულია ორიგინალიდან — 2016-06-30. ციტირების თარიღი: 2017-01-22. ↑ В «Орле и решке» покажут адские и райские уголки мира ↑ მხოლოდ საფინალო გამოშვება. ↑ 10.0 10.1 10.2 ოქროს ბარათის მფლობელი გამოყოფილია მუქი შრიფტით. ↑ უცნობი მიზეზის გამო, უკრაინაში (ტელეკომპანია „Интер“) 157-ე ეპიზოდი 156-ზე უფრო ადრე გავიდა ეტერში.